41. ΝΟΜΟΘΕΤ. ΔΙΑΤΑΓΜΑ υπ’ αριθ. 1184 της 14/22 Ιουν. 1972(ΦΕΚ Α΄ 91) Περί τροποποιήσεως και συμπληρώσεως των Διατάξεων του Ν.Δ. 161/1946 περί ιδρύσεως Μέσης Εμπορικής Σχολής Εμποροϋπαλλήλων Αθηνών. ΄Αρθρ.1.-1.Δια την συντήρησιν της δια του άρθρ. 1 του Ν.Δ. 161/1946 ιδρυθείσης νυν δε, βάσει του Νόμ. 3272/1955 και του Β.Δ. 802/1961 ως επταταξίου Εσπερινού Οικονομικού Γυμνασίου λειτουργούσης Μέσης Εμπορικής Σχολής Εμπορο-υπαλλήλων Αθηνών, της οποίας την οικονομικήν ευθύνην συντηρήσεως και λειτουργίας φέρων ο Σύλλογος Υπαλλήλων Εμπορικών Καταστημάτων ΑθηνώνΠεριχώρων και ο Εμπορικός Σύλλογος Αθηνών, συνιστάται ίδιον Σχολικόν Ταμείον, εδρεύον εν Αθήναις, αποτελούν νομικόν πρόσωπον ιδιωτικού δικαίου, διοικούμενον υπό Επιτροπής, αποτελουμένης εκ: α)Δύο μελών του Συλλόγου Υπαλλήλων Εμπορικών Καταστημάτων Αθηνών-Περιχώρων, οριζομένων μετ’ ισαρίθμων αναπληρωτών υπό του Διοικητικού Συμβουλίου του Συλλόγου τούτου. β)Ενός Εμπόρου, οριζομένου μεθ’ ενός αναπληρωτού υπό του Εμπορικού Συλλόγου Αθηνών. γ)Ενός Εμπόρου ή Βιομηχάνου, οριζομένου μεθ’ ενός αναπληρωτού υπό του Διοικητικού Συμβουλίου του Εμπορικού και Βιομηχανικού Επιμελητηρίου Αθηνών. δ)Ενός ανωτέρου Υπαλλήλου του Υπουργείου Εθνικής Παιδείας και Θρησκευμάτων οριζομένου μεθ’ ενός αναπληρωτού υπό του Υπουργού Εθνικής Παιδείας και Θρησκευμάτων. 2.Η Διοικούσα Επιτροπή συγκροτείται εκάστοτε δι’ αποφάσεως του επί της Εθνικής Παιδείας και Θρησκευμάτων Υπουργού. Τα μέλη της Διοικούσης Επιτροπής, ων η θητεία ορίζεται τριετής, εκλέγουσι μεταξύ αυτών τον Πρόεδρον, Αντιπρόεδρον, Γενικόν Γραμματέα και Ταμίαν αυτής. Ο Πρόεδρος της Διοικούσης Επιτροπής εκπροσωπεί το Σχολικόν Ταμείον ενώπιον των Δικαστηρίων και πάσης εν γένει Αρχής. 3.Η Διοικούσα Επιτροπή ευρίσκεται εν απαρτία παρόντων τριών τουλάχιστον εκ των μελών της, κατά της συνεδριάσεις δε αυτής παρίσταται ως Εισηγητής άνευ ψήφου επί των εκπαιδευτικών και Σχολικών ζητημάτων, ο Διευθυντής του Σχολείου. 4.Η Διοικούσα Επιτροπή έχει τας κάτωθι αρμοδιότητας: α)Διαχειρίζεται την περιουσίαν και τα έσοδα του Γυμνασίου. β)Προτείνει τον διορισμόν του Διευθυντού του Γυμνασίου και του Τακτικού διδακτικού Προσωπικού, ως και την πρόσληψιν του Εκτάκτου επί ωρομισθίω διδακτικού προσωπικού. γ)Προσλαμβάνει το αναγκαίον Διοικητικόν και Βοηθητικόν Προσωπικόν του Γυμνασίου. δ)Μεριμνά δια την εξεύρεσιν πόρων προς λειτουργίαν του Γυμνασίου. ε)Καταρτίζει τον προϋπολογισμόν και απολογισμόν του Σχολικού Ταμείου και υποβάλλει τούτους προς έκγρισιν εις τας Διοικήσεις των Ιδρυτικών Συλλόγων, αντίγραφον δε τούτων υποβάλλεται και εις το Υπουργείον Εθνικής Παιδείας και Θρησκευμάτων. ς)Μεριμνά δια την προμήθειαν των Σχολικών  Επίπλων και Σκευών. ζ)Λαμβάνει εν γένει παν μέτρον προς βελτίωσιν της λειτουργίας του Γυμνασίου και ικανοποίησιν των ηθικών και υλικών αναγκών των μαθητών αυτού. 5.Ο Λογιστικός και διαχειριστικός έλεγχος του Σχολικού Ταμείου ενεργείται υπό Εξελεγκτικής Επιτροπής, αποτελουμένης εξ ενός Μέλους του Διοικητικού Συμβουλίου του Συλλόγου Υπαλλήλων Εμπορικών Καταστημάτων Αθηνών – Περιχώρων, ενός Μέλους του Διοικ. Συμβουλίου του Εμπορικού Συλλόγου Αθηνών και ενός Μέλους του Διοικ. Συμβουλίου του Εμπορικού και Βιομηχανικού Επιμελητηρίου Αθηνών, διοριζομένων υπό των οικείων Διοικητικών Συμβουλίων. 6.Δια Κανονισμού, καταρτιζομένου υπό της Διοικούσης Επιτροπής και εγκρινομένου δι’ αποφάσεως του Υπουργού Εθνικής Παιδείας και Θρησκευμάτων, καθορίζονται τας της λειτουργίας της Διοικούσης Επιτροπής τα της διαχειρίσεως των εσόδων και εξόδων του Σχολικού Ταμείου, ως και τα του λογιστικού και διαχειριστικού ελέγχου τούτων. Άρθρ.2.-(Αντικαθίσταται το άρθρ. 3 του Ν.Δ. 61/ 1946). Άρθρ.3.-Το άρθρ. 5 του Ν.Δ. 161/1946 ως και πάσα ετέρα διάταξις αναγομένη εις θέματα ρυθμιζόμενα υπό του παρόντος καταργούνται από της ισχύος αυτού. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τις σελ. 449(α)-466,03) Σελ. 449(β) Τεύχος Ε73-Σελ. Ι25 Οικονομικά Γυμνάσια 32.Ε.β.41 32.Ε.β.41 Οικονομικά Γυμνάσια 